Herreys
Herreys arba Herrey’s – Švedijos pop grupė, sudaryta iš trijų brolių: Per Herrey (g. 1958 m. rugpjūčio 9 d.), Richard Herrey (g. 1964 m. rugpjūčio 19 d.) ir Louis Herrey (g. 1966 m. lapkričio 3 d.). Jie laimėjo 1984 m. Eurovizijos dainų konkursą su daina „Diggi-loo diggi-ley“. Tuo metu, kai Herreys laimėjo Euroviziją, broliai gyveno ir dirbo Jungtinėse Amerikos Valstijose. Visi trys grupės Herrey nariai laisvai kalba anglų, taip pat ir švedų kalbomis.